সেফটি -পিন দিয়ে প্যান্ডেল? হ্যাঁ, এটাই সত্যি। আড়াই কোটি সেফটি-পিন ব্যবহার করে তৈরি করা হয়েছে মাতৃ মণ্ডপ। দেবী দুর্গার আরাধনায় সন্তোষপুরের এই অভিনব ভাবনা নজর কেড়েছে সবার।
 ওয়েব ডেস্ক: সেফটি -পিন দিয়ে প্যান্ডেল? হ্যাঁ, এটাই সত্যি। আড়াই কোটি সেফটি-পিন ব্যবহার করে তৈরি করা হয়েছে মাতৃ মণ্ডপ। দেবী দুর্গার আরাধনায় সন্তোষপুরের এই অভিনব ভাবনা নজর কেড়েছে সবার। মণ্ডপে ঢুকতেই দর্শনার্থীদের চোখে পরবে এক বিশালআকার সেফটি-পিন। তার ওপরেই রয়েছে ঝাড়বাতি। সেটিও নির্মিত অসংখ্য সেফটি-পিন দিয়ে। মাতৃমণ্ডপে এই অভিনব থিমের সঙ্গে সামঞ্জস্য রেখেই তৈরি করা হয়েছে দেবী প্রতিমা। শুধুমাত্র ত্রিশূল ছাড়া দেবী মহামায়ার হাতে কোনও অস্ত্রই নেই।  থিম, প্রতিমা ও আলোকসজ্জায় সন্তোষপুরের এই সেফটি-পিনের প্যান্ডেল কলকাতার অনেক পুজোকেই টেক্কা দিয়েছে। পঞ্চমী থেকেই সেফটি-পিনের প্যান্ডেলে ভিড় ছিল চোখে পড়ার মত।